42 



en fuldstændig Opløsningstilstand, Sneen drev af \ and, og uden 

 Snesko sank man over 1 Alen i. Det var ikke den faste, 

 klumpede Tøsne , som man trætfer nærmere Havets Overflade. 

 og som vi ogsaa havde i Nærheden af Iskanten, det var et mere 

 porøst Væv, hvorimellem Vanddraaberne banede sig Vei ned- 

 efter. Trods den store Smeltning saaes ingen Elve herinde i 

 de storre Høider ; det er dog sandsynligt, at de ville komme 

 længere hen paa Sommeren, om ikke i selve Overfladen, saa i 

 de dybere Lag. I Forbindelse med den store Afsmeltning tæ- 

 rede Fordampningen ogsaa stærkt paa Sneoverfladen, den 

 relative Fugtighed kunde saaiedes om Dagen falde til mellem 

 50 og 60 pCt., om Natten til 70 pCt., og paa særlig solvarme 

 Dage kunde Afsmeltning og Fordamj^ning i Forening bringe 

 Snefladen til at svinde 5—6 Tommer. 



Medens saaiedes alt om Dagen gik ud paa at fortære 

 Sneen, begyndte Nattekulden som ufravigelig Regel at indfinde 

 sig omkring Kl. 9 om Aftenen, og Forholdene forandredes da 

 snart. Allerede ved Solnedgang omtrent Kl. IOV2 var Over- 

 fladen frossen til et fast \я-\ af Isnaale , som dog først hen 

 ved Kl. 2 om Natten naaede en saadan Styrke , at det kunde 

 bære et Menneske. Det frosne Lag naaede omtrent 2 Tommers 

 Tykkelse i Løbet af Natten , men allerede Kl. 7 om Morgenen 

 var det saa svækket, at man begyndte at synke igjennem. Kl. 

 8 — 9 var Snefladen igjen i Opløsningstilstand i de høiere lig- 

 gende Egne. nærmere Isranden bar Sneen betydeligt længere 

 og havde, som berørt, mere Karakteren af almindelig Tøsne. 



Bortsees fra den nærmest vort Udgangspunkt liggende Is- 

 bræmme . hvor Leer og Jordpartikler saaes i temmelig stor 

 Mængde — dog kun i indtil c. 1 Л111 fra Land — fandtes ingen- 

 somhelst fremmede Bestanddele paa Isen. Sneen var for det 

 ubevæbnede Øje fuldstændig ren, selv lige i Nærheden af den 

 bestegne Nunatak. Moræner saaes ligeledes kun lige ved Land 

 omkring vort Udgangspunkt og paa den tidligere omtalte Glet- 

 scher, som skød ned mellem Fjeldene Syd for Nunatakkerne. 



